​ເກົາຫຼີ​ເໜືອ ​ຍົກ​ເລີກ ຂໍ້ຫ້າມ ເດີນທາງເຂົ້າປະເທດ ຂອງພວກນັກທ່ອງທ່ຽວ ຍ້ອນໂຣກອີໂບລາແລ້ວ 
​ເກົາຫຼີ​ເໜືອ ​​ບໍ່​ໄດ້ມີ​ລາຍ​ງານ​ ກ່ຽວ​ກັບກໍລະນີຕິດເຊື້ອອີ​ໂບລາ ​ໃດ​ໆ​ເລີຍ ຈຶ່ງ​ພາ​ໃຫ້​ມີ​ຄຳ​ຖາມ​ ກ່ຽວ​ກັບ​ວ່າ ​ເປັນ​ຫຍັງ ຈຶ່ງ​ມີ​ວາງຂໍ້ຈຳກັດທີ່​ວ່າ​ນີ້.
ເກົາຫຼີເໜືອ ໄດ້ຍົກເລີກລະບຽບການຈຳນວນນຶ່ງສຳຫຼັບບັນດາ ນັກທ່ອງທ່ຽວຊາວຕ່າງຊາດ ທີ່ມີຜົນບັງຄັບໃຊ້ ເພື່ອປ້ອງກັນການ ແຜ່ລະບາດຂອງໂຣກອີໂບລາ ທີ່ຮ້າຍແຮງເຖິງຕາຍນັ້ນ ພຽງຢາງໄດ້ປິດຊາຍແດນຂອງຕົນ ຕໍ່ຊາວຕ່າງຊາດໃນເດືອນ ຕຸລາປີກາຍນີ້ ແລະບັງຄັບໃຫ້ພວກທີ່ເຂົ້າປະເທດທັງໝົດ ທຳການ ກັກບໍລິເວນຢ່າງເຄັ່ງຄັດເປັນເວລາ 21 ມື້ ມີຢ່າງນ້ອຍ 2 ບໍລິສັດທ່ອງທ່ຽວໄດ້ລາຍງານໃນວັນອັງຄານມື້ນີ້ວ່າ ຕົນໄດ້ຖືກແຈ້ງຈາກພຽງຢາງ ວ່າສ່ວນໃຫຍ່ຂອງລະບຽບການຕ່າງໆ ທີ່ຫ້າມກ່ຽວກັບການເດີນທາງນັ້ນ ໄດ້ຖືກຍົກເລີກແລ້ວ ແຕ່ວ່າການກັກບໍລິເວນຍັງຈະມີຜົນບັງຄັບໃຊ້ຕໍ່ໄປສຳຫຼັບນັກທ່ອງທ່ຽວທີ່ມາຈາກ Guinea, Liberia, Sierra Leone ແລະບັນດາປະເທດ ທີ່ໄດ້ມີການລະບາດຂອງໂຣກອີໂບລາໃນອາຟຣິກາຕາເວັນຕົກ ອິງຕາມແຫຼ່ງຂ່າວທາງການທູດຂອງພຽງຢາງ ຫຼາຍໆປະເທດໄດ້ວາງຂໍ້ຈຳກັດກ່ຽວກັບການເດີນທາງຕໍ່ພວກນັກທ່ອງທ່ຽວຈາກປະເທດແຖບ ອາຟຣິກາຕາເວັນຕົກ ຫຼັງຈາກທີ່ໄດ້ມີການແຜ່ລະບາດຂອງໂຣກອີໂບລາ ທີ່ໄດ້ເອົາຊີວິດຜູ້ຄົນໄປແລ້ວ 9 ພັນ 500 ຄົນ ນັບຕັ້ງແຕ່ ເດືອນທັນວາ ປີ 2013 ເປັນຕົ້ນມາ ເກົາຫຼີເໜືອ ແມ່ນນຶ່ງໃນບັນດາປະເທດທີ່ໂດດດ່ຽວທີ່ສຸດໃນໂລກ ແລະບໍ່ມີລາຍງານກ່ຽວກັບກໍລະນີລະບາດຂອງໂຣກອີໂບລາ ໃດໆເລີຍ ຈຶ່ງພາໃຫ້ມີຄຳຖາມກ່ຽວກັບວ່າ ເປັນຫຍັງ ຈຶ່ງມີວາງຂໍ້ຈຳກັດທີ່ວ່ານີ້ ສື່ຂອງທາງການເກົາຫຼີເໜືອ ທີ່ໄດ້ພິມເຜີຍແຜ່ເລື້ອຍໆໃນທຳນອງແບບໂກດແຄ້ນ ແລະເວົ້າ ໂຍກເກີນຄວາມເປັນຈິງໃນບົດບັນນາທິການກ່ຽວກັບສະຫະລັດ ທີ່ໄດ້ລາຍງານວ່າ ໄວຣັສນີ້ແມ່ນເປັນອາວຸດຊີວະພາບ ທີ່ວໍຊີງຕັນໄດ້ສ້າງຂຶ້ນ